केन्‍द्रीय विश्‍वविद्यालय अधिनियम, 2009, जो दिनांक 15.1.2009 से प्रभावी हुआ, के माध्‍यम से, प्रत्‍येक ऐसे राज्‍य (गोवा को छोड़कर) जिसमें कोई केन्‍द्रीय विश्‍वविद्यालय नहीं है, में 16 केन्‍द्रीय विश्‍वविद्यालयों की स्‍थापना की गई है; जम्‍मू एवं कश्‍मीर राज्‍य में दो केन्‍द्रीय विश्‍वविद्यालय हैं, एक जम्‍मू मण्‍डल में तथा दूसरा कश्‍मीर मण्‍डल में स्‍थापित किया गया है। जम्‍मू एवं कश्‍मीर के अतिरिक्‍त अब तक शामिल न किए गए राज्‍यों बिहार, झारखण्‍ड, उड़ीसा, गुजरात, हरियाणा, पंजाब, राजस्‍थान, हिमाचल प्रदेश, कर्नाटक, केरल, गोवा, छत्‍तीसगढ़, मध्‍य प्रदेश, उत्‍तराखण्‍ड एवं तमिलनाडु में नए केन्‍द्रीय विश्‍वविद्यालयों की स्‍थापना की गई है। तीन राज्‍य विश्‍वविद्यालयों नामत: गुरू घासीदास विश्‍वविद्यालय, छत्‍तीसगढ़; डा0 हरिसिंह गौड़ विश्‍वविद्यालय, मध्‍य प्रदेश एवं हेमवती नंदन बहुगुणा गढ़वाल विश्‍वविद्यालय, उत्‍तराखण्‍ड को केन्‍द्रीय विश्‍वविद्यालयों में परिवर्तित किया गया है।